Isolde Kostner

Isolde Kostner (* 20 merz 1975 a Bulsan) ie na atleta de schi alpin de Urtijëi, Gherdëina dla spezialitëies libra y slalom lerch.

Ëila ie danter la atletes de schi talianes che à abù l majer suzes.

Isolde Kostner à venciù trëi bedaies olimpiches y 15 vëntes tla Copa dl Mond y doi Copes dl Mont tla libra.

Isolde à purtà la bandiera taliana tla giaurida di XIX juesc  olimpics de Salt Lake City 2002. Isolde à venciù l majer numer de podiums dla talianes tla Copa dl Mond, 51 iëdesc.

 Biografia 
Isolde ie la muta de Oliva Kostner, sor de Ulrich Kostner atlet de pudejé, y de Erwin Kostner atlet de hockey y ie jurmana de Carolina Kostner y dl atlet de hockey Simon Kostner. Isolde à scumencià a ji cun i schi cun trëi ani y sota Stefan Stuflesser ala scumencià a garejé cun 11 ani cun l Sci Club Gherdëina.

 Cariera 

 Sajon 1992-2000 
Scumencià ala cun i Mundiei Iuniores de Maribor tl 1992.  Tla garejeda di jëuni a Montecampione/Colere 1993 ala venciù la bedaia d'or tl slalom lerch.

Ai 28 de fauré dl 1993 iela rueda 43ª tl slalom lerch a Veysonnaz.

A scumencè dal 1993 ala for fat pea ala Copa dl Mond y ai 29 de jené 1994 ala venciú si prim podium tla libra a Garmisch-Partenkirchen ulache Ulrike Mair à perdù la vita. Ti juesc olimpics a Lillehammer 1994 ala venciú doi bedaies de bront tla libra y tl super slalom lerch.

Ti Campionac dl Mond de Sierra Nevada 1996 y a Sestriere 1997 ala venciù doi bedaies d'or.

A Nangano tl 1998 ie Isolde ruveda 11ª tl super slalom lerch, ma nen à nia finà la libra. Ai mundiei de Vail/Beaver Creek 1999 iela deventeda 9ª tla libra y 6ª tl super slalom lerch.

 Sajon 2001-2002 
Per l prim iëde per la Talia à Isolde venciù la Copa dl Mond de libra cun 141 ponc de plù de Renate Götschl.

Ai Campionac dl Mond sul Arlberg ala venciù la bedaia d'arjënt y ie rueda 5ª tla libra.

Tla sajon 2002-2003 ie Isolde inò stata campionëssa dla libra cun 99 ponc de plù de Michaela Dorfmeister. Isolde ie nce deventeda segonda tla libra di XIX juesc olimpics de Salt Lake City 2002. Tl slalom lerch iela stata 13ª y tla gëurida de chëla olipiades iela stata la portabandiera per la Talia.

 Sajons 2003-2006 
A Lake Luise ala abù n nzidënt scialdi burt ntan la proves de libra tl nuvëmber 2002. 

Ti mundiëi de San Murezzan 2003 iela stata 9ª tla libra y 18ª tl super slalom lerch. L 2º post ala fat tla libra de Haus ai 30 y 31 de jené dl 2004.

La à venciù mo n 3º post a Sestriere tla libra ai 10 de merz y 2º post tl super slalom lerch de San Sicario ai 25 de fauré dl 2005. Ai mundiei de Bormio/Santa Caterina Valfurva 2005 iela stata 10ª tla libra y 5ª tl super slalom lerch.

L'ultima garejeda ie stata ai 18 de dezëmber dl 2005 cun l super slalom lerch dla Copa dl Mond a Val-d'Isère cun l 31º post. 
Tl jené dl 2006, n mëns dan i XX juesc olimpics de Torino 2006 ala nunzià de vester nia sëula y de la finé via cun si cariera de sport.

 Autra ativitëies 
Ai 26 de fauré dl 2006 à Isolde destudà la flama olimpica a Torino furnida cun n guant da noza.
Tl 2007 à Isolde fat pea al program dla televijion RAI 1 Notti sul ghiaccio.

Tl 2021 ie Isolde stata da udëi tl program dla televijion L'isola dei famosiIngrid Runggaldier: La Campiunëssa. Gana nr. 26, La Usc di Ladins 2022, pl. 22-24..

Isolde Kostner ie da udëi sun na marca dl stat St. Vincent & Grenadines data ora ai 22 de juni dl 1994. N veic na fotografia de trëi atletes che à venciù la garejeda de libra pra la olimpiades de LillehammerPauli Senoner: Gherdëina tla filatelia dal 1962 al 2017. Calënder de Gherdëina 2019, pl. 145..

 Notes 

Categoria:Fëna
Categoria:Atlec/tes

 Palmarès 

 Olimpiades 

 3 bedaies:
 1 arjënt (libra a Salt Lake City 2002)
 2 bront (libra, super slalom lerch a Lillehammer 1994)

 Mundiei 

 3 bedaies:
 2 or (super slalom lerch a Sierra Nevada 1996; super slalom a Sestriere 1997)
 1 argento (super slalom lerch a Sankt Anton am Arlberg 2001)

 Mundiei juniores 

 1 bedaia:
 1 or (super slalom lerch a Montecampione/Colere 1993)

 Copa dl Mond 

 Miëura: 4ª tl 1996 y tl 2000
 Copa dl Mond tl 2001 y tl 2002
 51 podiums:
 15 vënte
 18 segondi postc
 18 terzi postc

 Copa dl Mond - vëntes 

 Copa Europa 

 1 podium (sajon 1994-1995):
 1 terzo post

 South American Cup 

 14ª tl 2001
 1 podium:
 1 terzo post

 Campionac taliani 

 19 bedaies:
 12 or  (super slalom lerch tl 1992; libra, super slalom lerch tl 1995; libra, super slalom lerch, slalom lerch tl 1996; super slalom lerch tl 1997; libra,  super slalom lerch tl 1998; libra, super slalom lerch tl 1999; super slalom lerch tl 2000)
 4 arjënt ( libra tl 1992; super slalom lerch tl 1993;  libra tl 1997; super slalom lerch tl 2002)
 3 bront (cumbineda tl 1992; libra tl 1993; slalom lerch tl 1995)

 Statistiches 

 Podiums de Copa dl Mond 
Stagione/SpecialitàDiscesa liberaSupergiganteSlalom gigantePodi totali1º2º3º1º2º3º1º2º3º1993019941123199522319961121218199711111519981112519993142000311520012417200222262003112004111320051120060Totale1213103670015135151
 Uneranzes 
60px|left|Ufficiale Ordine al merito della Repubblica ItalianaUfficiale Ordine al merito della Repubblica Italiana Sig.ra Isolda Kostner

 Notes 

 Cunliamënc 
 Fotos de Isolde Kostner sun Commons

Kostner, Isolde
Kostner, Isolde
Kostner, Isolde
Kostner, Isolde
Kostner, Isolde
Categoria:Copa dl mond de schi alpin‎